# Bilag til pkt. 3

# Ledelsesberetning og regnskab 2022

## Hovedaktivitet og organisationens udvikling i 2022

## I 2022 havde KFUKs Sociale Arbejdes 75 års jubilæum. Jubilæet har præget organisationens aktiviteter i løbet af året. Derudover har vi haft mulighed for at tilbyde brugerne af vores tilbud kulturelle og sociale aktiviteter gennem anvendelse af de oplevelsesmidler, som blev tildelt socialområdet pga. covid. Og vi har åbnet et nyt krisecenter i Midtjylland. En ny ledelse i landsorganisationen har prioriteret opbygningen af et tættere samarbejde på tværs af organisationen og udviklingen af en ny strategi. Dette arbejde vurderes at bidrage væsentligt og udviklingen af organisationen.

## Det er KFUKs Sociale Arbejdes formål at hjælpe og udøve omsorg til mennesker i socialt belastede situationer og at tage aktuelle sociale og humanitære problemstillinger op. Det gør vi ud fra et næstekærligt menneskesyn og på et folkekirkeligt grundlag. I praksis sker det via det socialfaglige arbejde i vores institutioner, genbrugsbutikker og indsatser, samt gennem vores eksterne kommunikationsarbejde, som har til formål at tale brugernes sag og sikre bedre vilkår til dem og bedre vilkår for de indsatser, vi tilbyder dem.

Som det fremgår af vores strategi, så er vores målgrupper alle mennesker i Danmark, der lever med komplekse sociale problemer som hjemløshed, ensomhed, misbrug, salg og udveksling af seksuelle ydelser, vold, menneskehandel og psykiske lidelser som en del af deres liv. Vi hjælper den enkelte bruger ud fra dennes ønsker og behov, og vi gør en stor indsats for at inddrage brugerne i den støtte, vi giver dem, og i udviklingen af vores tilbud og indsatser. Vi tilbyder mad, tag over hovedet og fællesskaber, og vi stiller os til rådighed med rådgivning, som bisidder og brobygger til det offentlige samt andre aktører og vi tilbyder en stor del af brugerne, som ellers ikke har let adgang hertil, elementær sundhedsfaglig behandling. Vores arbejde med relationsdannelse og konkret praktisk støtte gør det muligt for mange af brugerne at genskabe håbet, og gå i gang med at skabe de ændringer i deres liv, som de ønsker og har brug for. Alternativt støtter arbejdet brugerne af vores tilbud til at leve med deres udfordringer på en ny og bedre måde.

Vi driver både herberger og krisecentre efter serviceslovens § 109 og 110 hvor beboerne, i den tid de er hos os, kan få mere ro på en kaotisk hverdag. De kan også få hjælp til at komme fri af relationer, de helst er foruden, og til at blive klar til at leve alene eller med andre selvvalgte relationer i nye rammer. Vores ældste herberg er Lindevangen der blev åbnet i 1970, og fortsat gør en stor og anerkendt indsats. Vores nyeste Krisecenter er Krisecenter Midtjylland, der er kommet rigtig godt i gang med deres arbejde i starten af 2022 og får stor anerkendelse fra samarbejdspartnere og politikere i området.

Det kan desuden måles, at beboerne øger deres trivsel under ophold i alle vores krisecentre og herberger. Vi har dog sværest ved at skabe en markant positiv udvikling i trivslen blandt de grupper af beboere, der har størst udfordringer, hvilket er en udfordring, vi vil have fokus på fremadrettet.

Vi driver tillige 7 væresteder i henhold til servicelovens § 104. Et af disse er Kontaktcentret Vesterbro, der åbnede i 1973. Kontaktcentret har lige siden tilbudt måltider, sociale aktiviteter og fællesskaber samt rådgivning, og har i 2022 startet en række gruppeterapiforløb, som har stor tilslutning. De andre seks væresteder er Reder, som alle har fokus på at hjælpe mennesker, primært kvinder, med sociale problemer, der sælger eller har solgt seksuelle ydelser. Den ældste Rede åbnede på Vesterbro i 1983 og den yngste åbnede i Esbjerg i 2021. I alle Rederne driver vi caféer, kreative aktiviteter, juridisk og socialfaglig rådgivning samt sundhedstilbud. I nogle af Rederne kan vi også tilbyde overnatninger og andre faciliteter. I Rederne har vi også særlige tilbud til forskellige sproggrupper og kulturelle grupper og vi har derfor ansat socialfaglige medarbejdere med særligt kendskab til fx spansk, thailandsk og Grønlandsk kultur og sprog. En Rede er målrettet ofre for menneskehandel og udenlandske kvinder mens de fem primært, men ikke udelukkende, er rettet mod danske kvinder og kvinder med opholdstilladelse i Danmark.

Ud over de ovenfor nævnte tilbud driver KFUKs Sociale Arbejde en landsdækkende indsats, Reden Ung, som arbejder med oplysning og rådgivning ift. udveksling af seksuelle ydelser og intimitet -også kaldet ’sugardating’. Reden Ungs aktiviteter kan inddeles i tre hovedområder; rådgivning til unge m ed erfaring eller spørgsmål vedrørende emnet på chat, telefon og ved fysisk fremmøde, undervisning og oplæg for skoleklasser i overbygningen og på ungdomsuddannelser samt fagoplæg til socialrådgivere, lærer og pædagoger, der arbejder med unge.

Herudover driver KFUKs Sociale Arbejde tre genbrugsbutikker, der tjener penge til og skaber opmærksomhed om organisationens arbejde, og tilbyder borgere meningsfuld beskæftigelse i et omfang og på vilkår, der passer til deres situation. Genbrugsbutikkerne drives af nogle af vores trofaste frivillige, der hver uge møder op og påtager sig arbejdet i butikkerne helt frivilligt.

Endelig driver vi et landskontor, hvis rolle det er at støtte tilbuddene i deres arbejde gennem administrativ understøttelse, indsamling af midler, interessevaretagelse og fælles udviklingsaktiviteter.

I 2022 har KFUKs Sociale Arbejde som nævnt haft 75 års jubilæum. Organisationen har i den anledning haft en del ekstraordinære aktiviteter. Vi har blandt andet udgivet et ekstra nummer af budstikken, fået skrevet en jubilæumssang, afholdt jubilæums- og gadefester og jubilæumsgudstjenester samt afholdt vores medarbejderdag og strategidag på et andet niveau end vanligt.

En stor del af disse aktiviteter har kunnet realiseres som særlige aktiviteter for brugerne af vores tilbud for oplevelsesmidler fra en statslig pulje, som blev oprette for at sikre oplevelsesindustrien og samtidige give socialt udsatte adgang til kulturoplevelser, ferier, kulinariske oplevelser og forlystelser, som de ellers ikke har adgang til. Oplevelsesmidlerne er på den baggrund og efter aftale med puljeforvaltningen anvendt til en stor og fire mindre jubilæumsfester for brugere, naboer og samarbejdspartnere. De øvrige ekstraordinære udgifter i anledning af jubilæet var budgetterede og kunne holdes inden for de afsatte beløb.

Overordnede tal for brugere og aktiviteter 2022 og 2021

|  |  |  |  |  |  |
| --- | --- | --- | --- | --- | --- |
| **Institution** |  | **Unikke brugere 2022** | **Unikke brugere 2021** | **Besøg 2022** | **Besøg 2021** |
| Reden København |  | 243 | 205 | 9.427 | 8.215 |
| Reden Odense |  | 406 | 332 | 4.742 | 4.672 |
| Reden Aarhus |  | 222 | 204 | 4.593 | 3.776 |
| Reden Aalborg |  | 234 | 212 | 741 | 634 |
| Reden Esbjerg\* |  | 40 | 24 | 178 | 36 |
| Kontaktcentret Vesterbro  |  | 78 | 24 | 9.051 | 9.776 |
| Reden International Vesterbro\*\* |  | 411 | 340 | 2.559 | 1.568 |
| *Væresteder, i alt* |  | 1.634 | 1.341 | 31.291 | 28.677 |
| \*Der er flere besøg end de angivne 36 (for 2021), men fejlbehæftet praksis gjorde at vi måtte se bort fra disse tal |  |
| \*\*Der regnes for Reden International Vesterbro besøg ud fra besøgende i Natcaféen |  |
|  |  |  |  |  |  |
| Samlet vækst i antal brugere på væresteder: 293 personer svarende til en stigning på 22 %. Samlet vækst i antal besøg på væresteder: 2.614 besøg svarende til en stigning på 9 %. |
| **Institution** |  | **Unikke brugere 2022** | **Unikke brugere 2021** | **Antal opholds-dage 2022** | **Antal opholds-dage 2021** |
| KFUK's Sociale Arbejdes Krisecenter\* |  | 43 | 52 | 4.832 | 4.647 |
| Reden International Krisecenter |  | 38 | 39 | 1.353 | 1.533 |
| Redernes Krisecenter Fyn |  | 107 | 107 | 5.820 | 6.396 |
| Redernes Krisecenter Midtjylland |  | 81 | - | 3.370 | - |
| Lærkereden |  | 25 | 21 | 2.969 | 2.627 |
| Lærkehøj & Lindevangen |  | 167 | 170 | 27.665 | 26.052 |
| *Bosteder, i alt* |  | *461* | *389* | *46.009* | *41.255* |

\*Hertil kommer 37 personer under 18 år

Samlet vækst i antal personer på bosteder: 72 personer svarende til en stigning på 19 %.

Samlet vækst i antal opholdsdage på bosteder: 4.754 svarende til en stigning på 12 %.

Dog bemærkes det at meget af stigningen skyldes tilkomsten af Redernes Krisecenter Midtjylland, der ikke var medregnet for 2021.

## Udvikling i økonomiske forhold

Nærværende regnskab omfatter Landsorganisationen, Rederne, genbrugsbutikkerne samt RedenUng og forskellige fælles projekter, så som grønlænderprojektet, exitprojekter, metodeprojektet og RedenUng. Kontaktcenteret Vesterbro, krisecentrene og herbergerne drives som selvejende institutioner og har selvstændige regnskaber.

Landsorganisationens årsregnskab viser et positivt resultat godt 570.000 kr. mod et forventet underskud på 770.000. kr. Grundlaget for resultatet beskrives kort i de følgende afsnit.

Resultatet af den ordinære drift - før tilskud fra landsorganisationen til udviklingsprojekter samt henlæggelser til særlige formål – udgør et underskud på godt 8,6 mio.kr. der primært kan henføres til at det har været muligt at afholde væsentligt flere projektudgifter finansieret af frie midler og øremærkede midler, end der var budgetteret med.

Landsorganisationens samlede indtægter flugter i 2022 godt med det budgetterede, om end det lykkedes at indsamle væsentligt flere private midler, end der var budgetteret, (5,9 mio. kr. mod de budgetterede 2,5 mio. kr.), væsentligt færre offentlige midler, end der var budgetteret med (knap 1 mio. kr. mod de 6,7 mio. kr., der var budgetteret med) og vi havde et underskud på vores finansielle poster på 1,44 mio. kr. mod et forventet overskud på 0,53 mio. kr. Tabet på de finansielle poster vurderes at skyldes udviklingen i det finansielle marked siden begyndelsen af krigen i Ukraine. Denne udvikling har ført til en beslutning om frem over at fokusere på passive investeringer med større spredning.

På udgiftssiden har KFUKs Sociale Arbejde i 2022 anvendt knap 63 mio. kr. mod et budget på knap 50 mio. kr. Det forøgede forbrug i 2022 kan i al væsentlighed tilskrives projektet ”Oplevelsesmidler til udsatte”, som blev uddelt i forbindelse med corona-pandemien samt andre projekter, som har været til stor gavn for institutionernes brugere. Førstnævnte har blandt andet bidraget til afholdelse af vores jubilæumsarrangementer, som beskrevet ovenfor.

Det bemærkes, at der fra regnskabsåret 2021 er blevet overført 9,5 mio. kr. i uforbrugte projektmidler – igen størstedelen heraf fra ”Oplevelsesmidler til udsatte” - som således bidrager til det positive slutresultat uagtet merforbruget i 2022.

Der har været 537 kontingentindbetalinger i 2022 mod 560 i 2021. 25 medlemmer er enten døde, aktivt udmeldte, har ukendt adresse eller ønsker ingen kontakt. Der er 38, der har betalt kontingent for første gang i 2022. Medlemmer, der ikke har betalt kontingent i 2022, men heller ikke er aktivt udmeldte, forsøges i løbet af året generhvervet.

## Fonde og legatdonationer

KFUKs Sociale Arbejde har også i 2022 modtaget væsentlig støtte til arbejdet fra private fonde og legater, og vi gerne benytte lejligheden til at takke for alle bidrag – store som små.

Midlerne anvendes til at nå flere af KFUKs Sociale Arbejdes målgrupper og til at udvikle nye nødvendige indsatser. Det sker både gennem støtte til aktuelle projekter, der kan føre til nye måder at gøre tingene på, og i det daglige arbejdet i alle institutioner og indsatser i KFUKs Sociale Arbejde. Endelig bidrager de private midler til den understøttelse, institutionerne får fra organisationens hovedkontor og den interessevaretagelse, der udgår herfra. Begge dele opgaver, som er nødvendige for at sikre bedre vilkår for brugerne af vores tilbud, og for det sociale arbejde, vi udfører.

|  |  |  |
| --- | --- | --- |
| **ÅRSREGNSKAB 2022** |  |  |
| **SAMMENDRAG** | **Realiseret** | **Budget** |  | **Årsregnskab** |
| **INDTÆGTER** | **2022** | **2022** |  | **2021 (t. kr.)** |
| **Landsorganisationen** |  |  |  |  |
| Indsamlede private midler | 5.891.279  | 2.460.382  |  | 6.957  |
| Indsamlede offentlige midler | 979.503  | 6.748.648  |  | 18.207  |
| Indtægter ved egen virksomhed | 11.752.061  | 11.207.326  |  | 10.476  |
| Finansielle poster | -1.437.648  | 533.017  |  | 358  |
|  |  |  |  |  |
| **Rederne** |  |  |  |  |
| Satspuljemidler og kommunalt driftstilskud | 28.306.287 | 28.029.380 |  | 28.041 |
| Private midler, offentlige og private projekttilskud og øremærkede aktiviteter | 8.787.920 | 0 |  | 6.192 |
| **SAMLEDE INDTÆGTER** | **54.279.402**  | **48.978.753**  |  | **70.231**  |
|  |  |  |  |  |
| **Udgifter (Landsorganisationen)** |   |   |   |   |
|  |  |  |  |  |
| Løn og personale | 7.407.001  | 7.643.110  |  | 7.214  |
| Lokaleomkostninger | 332.817  | 374.000  |  | 356  |
| Kontorhold og administration | 1.249.886  | 1.169.600  |  | 1.197  |
| Advokat, revision og konsulentydelser | 634.746  | 569.000  |  | 683  |
| Kommunikation og sociale medier | 391.991  | 304.000  |  | 296  |
| Fundraising | 174.490  | 295.000  |  | 260  |
| Governance/bestyrelse | 119.258  | 115.000  |  | 93  |
| Rejser, møder og repræsentation | 109.739  | 128.000  |  | 117  |
| Organisationsudvikling og frivillige | 145.025  | 210.000  |  | 4  |
| Dokumentation | 10.728  | 50.000  |  | 12  |
| Udgifter ved egen virksomhed | 2.468.635  | 2.715.446  |  | 2.331  |
| Projektudgifter finansieret af øremærkede midler | 13.042.104 | 7.371.030 |  | 5.207 |
|  |  |  |  |  |
| **Udgifter (Rederne)** |  |  |  |  |
| Driftsudgifter | 29.833.190 | 28.821.326 |  | 28.337 |
| Afholdte driftsudgifter, projekter, mv. | 7.005.917 | 0 |  | 5.244 |
|  |  |  |  |  |
| **SAMLEDE UDGIFTER** | **62.925.537**  | **49.748.870**  |  | **51.351**  |
|  |  |  |  |  |
| **RESULTAT ORDINÆR DRIFT** | **-8.646.135**  | **-770.117**  |  | **18.880**  |
|  |  |  |  |  |
| **ÅRSREGNSKAB 2022 (fortsat)** |  |  |  |  |
|  | **Realiseret** | **Budget** |  | **Årsregnskab** |
|  | **2022** | **2022** |  | **2021 (t. kr.)** |
| Uddeling til kvinder på Østerbro (Foundation Jochum) | -199.850 | 0 |  | -100 |
| Herberg for kvinder (arv) | -12.115  | 0 |  | -4.051  |
| Fondsdonation videregivet Krisecenter Midtjylland | 0  | 0 |  | -2.910  |
| Fondsdonation videregivet Lærkereden Aalborg | 0  | 0  |   | -495  |
| Reden Ung (Kronprinseparrets Stjernedryspris) | 0 |  |  | -100 |
| **Tilskud mv. i alt** | **-211.965** | **0** |  | **-7.656** |
|  |  |  |  |  |
| Bevægelser i hensættelser, projekter, mv. Landsorganisationen | 9.683.308  | 0  |  | -9.264  |
| Bevægelser i hensættelser, projekter, mv. Rederne | -255.100  | 0  |  | -651  |
| **Bevægelser i hensættelser, projekter, mv. i alt** | **9.428.208**  | **0**  |   | **-9.915**  |
|  |  |  |  |  |
| **Årets resultat, der overføres til egenkapitalen** | **570.108**  | **-770.117**  |  | **1.309**  |

|  |  |
| --- | --- |
| **Fonds- og legatdonationer på 25 t.kr. og derover i 2022** |  |
|   | Kr.  |
| **Landsorganisationen** |   |
| Augustinus Fonden (Øremærket Redernes Krisecenter Midtjylland) | 1.500.000,00 |
| Trygfonden (øremærket Kontaktcentret Vesterbro) | 402.745,25 |
| Foundation Jochum  | 199.850,00 |
|   |   |
| **Reden København**  |   |
| Familien H. Nielsens Fond | 250.000,00 |
| Bensimon Rossing APS | 100.000,00 |
| Chas. Otzens Fond | 50.000,00 |
| Furi Appel & Niskers Fond | 50.000,00 |
| 1909 Fonden | 50.000,00 |
| Joh. Fogs Fond | 40.000,00 |
| Fonden af 24. maj 2003 | 35.000,00 |
|   |   |
| **Reden Aarhus**  |   |
| Furi Appel & Niskers Fond | 50.000,00 |
| Fond FHH | 30.000,00 |
| Middelfart Sparkasse | 25.000,00 |
|   |   |
| **Reden Odense** |   |
| Furi Appel & Niskers Fond | 50.000,00 |
|   |   |
| **Reden Aalborg**  |   |
| Lions Club Aalborg Limfjorden  | 25.000,00 |